**אילן יגודה – יוצר סרטים דוקומנטריים.**

בין סרטיו**: 'דודו מה יגידו'**, **'בעניין הבאסים'** ו**'זר במקום מוכר'**, **'גשם 1949'**. **'חסד'**שמלווה משפחות בתהליכי פרידה מהחיים בהוספיס, **'שכונה'** סיפורן של ארבע נשים שעלו מתימן והשכונה שבה הן חיות.הוקרנו וזכו בפרסים בפסטיבלים בארץ וברחבי העולם.

**זוכה פרס אמנות הקולנוע 2012.**

אילן מלמד קולנוע דוקומנטרי שנים רבות במכללות ברחבי הארץ.

חבר הנהלת פורום היוצרים הדוקומנטריים בין השנים 2000-2004, 2015-17.

**אני מאמין**

**אילן יגודה – יוצר סרטים דוקומנטריים.**

כיוצרים עצמאיים רבים אחרים, אני חש שקשה יותר ויותר, כמעט בלתי אפשרי לביים ולהפיק סרטים דוקומנטריים בשנים האחרונות.

נראה שהתמסחרות שוק התקשורת, כניסת השחקנים החדשים שסוגיית מחויבותם ליצירה המקורית לא הוסדרה, והנטייה להפחית ברגולציה לכל שאר הערוצים בשל כך, רק מרעים את מצבנו.

זאת בנוסף לניסיונות הבלתי נלאים להשגת שליטה פוליטית על התכנים המופקים בערוצי הטלוויזיה ובקרנות.

גם הערוץ הציבורי ששמנו עליו את יהבנו כבית ליצירה הדוקומנטרית, כתחליף לערוץ 1 ולהפקות הרשות השנייה שבוטלו אינו מצליח לפי שעה למלא את הציפיות שתלינו בו, בקידום היצירה והתרבות המקורית.

בתפקידי כחבר הנהלה לקחתי חלק במאבקים מול הגופים הרגולטורים וניסיתי לתרום כמיטב יכולתי לשמירת מעמדו של הסרט הדוקומנטרי בגופים אלו ובערוצי השידור השונים.

ארצה לסייע להפוך את האפשרות ליצור סרטים דוקומנטריים לנגישה, כפי שהייתה בעבר, לכלל היוצרים והעוסקים בתחום.

אשמח לתרום למאבק על זכויותינו ליצירה עצמאית ועל עתידו של הקולנוע הדוקומנטרי בארץ.

ארצה להמשיך ולפעול להקמת תא סטודנטים פעיל שיתרום בעתיד להרחבת בסיס החברים בפורום היוצרים הדוקומנטריים.